Gautrein-werkers begin binnekort staak | Maroela Media
Gautrein-werkers begin binnekort staak
Die United National Transport Union (Untu) het aangedui dat Gautrein-werkers vir die eerste keer oor lone gaan staak.
Untu het in 'n verklaring gesê die vakbond gaan Dinsdag 'n 48-uur-kennisgewing stuur aan Bombela, die maatskappy wat die Gautrein bedryf, om hulle in te lig dat Untu-lede aan 'n beskermde staking gaan deelneem.
Steve Harris, algemene sekretaris van Untu, het gesê dié stap volg nadat die meerderheid lede wat vir die Gautrein werk tydens 'n massavergadering Maandag by die Midrand-stasie ten gunste van die staking gestem het.
"Die vergadering is gehou om 'n mandaat van Untu-lede te verkry nadat die Kommissie vir Versoening, Bemiddeling en Arbitrasie (KVBA) 'n stakingsertifikaat aan die vakbond uitgereik het aangesien loononderhandelinge verlede week 'n dooiepunt bereik het," het Harris gesê.
Volgens Harris bied Bombela vir Untu-lede 'n 8,5%-salarisverhoging en wil die instelling nie werkers 'n aansporingsbonus betaal nie.
Untu het gesê sy eise is gegrond op "die huidige wêreldwye ekonomiese resessie wat 'n verwoestende uitwerking op die daaglikse lewe" van sy lede het. Die eise sluit in 'n basiese salarisverhoging van 10%, 'n huistoelaag van R1 600, 'n vervoertoelaag van R800, 'n verhoging in aandskoftoelaag, 'n hoër mediesefonds-bydrae en R20 000-aansporingsbonusse vir alle werkers.
"Untu wil graag vooraf om verskoning vra aan pendelaars wat deur die staking geraak gaan word. Untu-lede het geen ander keuse as om aan 'n beskermde staking deel te neem nie. Dit is Untu se laaste uitweg, in ooreenstemming met die Grondwet en Arbeidswet, om hul werkgewer te dwing om op hul eise ag te slaan," het Harris bygevoeg.
Die staking sal Maandag begin.
ANC plaas omstrede burgemeester op verlof
SA se jongste bevolkingsyfer bekendgemaak
YESSSSSSSSSSSSSSSSSSSSSSSSSSSSSS nou het die mense werk — nou staak hulle .ek kan nie onthou van EEN JAAR waarin die Gautrein busdrywers of iemand nie gestaak het nie .. Great system .. HORRIBLE werkers .. JULLE HET werk ' .. JULLE het 'n inkomste . julle ondankbare mense .. ander mense sit en kripeer in plakkerkampe en JULLE STAAK . hoeveel keer het julle al gestaak vandat die Gautrein ry? FIRE DIE SPUL en stel mense aan wat WIL werk en wat swaarkry!! Aansporingstoelaag en behuisingstoelaag WIE VAN JULLE WAT HIER KOMMENTAAR LEWER kry dit nog???
Die feit dat jy staak nadat jy 'n 8.5% vehoging gebied word, is 'n duidelike bewys dat jy GEEN aansporingsbonus verdien nie, wat nog te staan 'n R20,000 bonus!
Lyk my dit is nou mode om te staak om buitensporige vergoeding af te dwing. In my boekies is hierdie tipe stakings AFPERSING.
Sis, om jou vraag te antwoord: ek kry nie 'n behuisingstoelaag, vervoertoelaag, mediese fondsbydrae of aansporingsbonus nie. Indien ek hopelik later vanjaar 'n algemene verhoging kry, gaan dit beslis minder as 10% wees.
Die Gautrain is op 'n baie hoe vlak van outomatisasie en die drywer het minimum insette, so verstaan ek. Heropleiding van nuwe drywers kan wel gebeur om minimum ontwrigting te veroorsaak. Dit is natuurlik baie belangrik om die Gautrain infrastruktuur te beskerm teen staker vandalisme , asook beskerming virpassasier teen staker intimidasie wat die trein wil gebruik. Kom ons kyk wat gebeur…
Ja nee die dag toe die ANC se wet toegepas het en gese het staak is nou legal was die dag toe hulle Suid Afrika in die afgrond gesak het. ons as belasting betaler betaal vir al hier die stakings dis nog n rede hoekom die ekonomie sleg is. ek werk al 12 jaar vir n maatskappy waarin ons die minimum salaris verdien en as ons gelukig is en n increase kry is dit nie eers 3% nie ons kry ook nie bonusse nie, ons het nie medies nie en ons het ook nie huis toelae nie so ek kan… Lees meer »